wickkiey/tamil-wikipedia-chunked huggingface dataset:
# பிராசாத நூல்கள்

இந்து சமயத்தில், **பிராசாத நூல்கள்** இறைவனின் இருக்கை நிலைகளை மனத்தில் கொண்டு அவனை அடைவதற்கு உரிய நெறிகளைக் காட்டுகின்றன. பிராசாதம் என்னும் சொல் இறைவனின் கோலத்தைக் குறிக்கும். இது கலைக்கோலம். இதனை **யோகமுத்திரை** எனவும் கூறுவர். இந்த யோகமுத்திரைக் கலையை யோகநெறி எனவும் கூறுவர். இது ஓர் அகநெறி. மனப்பக்குவம். மனப்பயிற்சியும் ஆம். தத்துவப் பிரகாசம் என்னும் நூலில் இது விளக்கமாகக் கூறப்பட்டுள்ளது.  
இக்காலத்தில் இறைவனின் கோலமான திருநீறு போன்ற பொருள்களையும், இறைவனுக்குப் படையல் செய்த பொருள்களையும் குறிக்கும் வகையில் ‘பிரசாதம்’ என்னும் சொல்லைப் பயன்படுத்திவருகின்றனர். **பிராசாதம் வேறு. பிரசாதம் வேறு.**  
திருமந்திரம் பிராசாதத்தை ‘மேதாதி ஈரெட்டு’ என்று குறிப்பிடுகிறது.  
கோபப் பிரசாதம் என்னும் நூல் நூலாசிரியரின் சினக்கோலத்தை விரித்துரைக்கிறது.  
அடுத்து இறைவனை அடைவதற்கு உரிய பிரசாதத்தை விளக்கும் நூல்கள் தோன்றின.
##### பிராசாதம் - விளக்கம்
உணவுப் பொருள்களைச் சாத(க)ம் செய்து உண்கிறோம். அதுபோல பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'யோகப் பிராசாதம்'  
இறைவனை அடைவதற்கு உரிய வழிகள் இந்து மதத்தில் பலவாறாகச் சொல்லப்பட்டுள்ளன. அவற்றுள் சைவ சித்தாந்தம் சரியை, கிரியை, யோகம், ஞானம் என்னும் நான்கு நெறிகளைக் காட்டுகிறது. 13 ஆம் நூற்றாண்டில் தோன்றிய சிவஞான சித்தியாரரை வழிமொழிந்து பல நூல்கள் இவற்றை விளக்குகின்றன. அவை இவற்றின் ஒரு பகுதியாகிய யோகத்தை மட்டும் **பிராசாதம்** என்னும் பெயரில் விளக்குகின்றன.  
சிவஞான சித்தியார் யோகத்தை 'சகமார்க்கம்' எனக் கூறுகிறது. இது புலனை ஒடுக்கும் நெறி. இதனை அட்டாங்க யோகம் என்பர். இதனைப் பதஞ்சலியின் யோகம் எனச் சைவ சித்தாந்தம் கருதுவதில்லை. இறைவனை அடைவதற்கு உரிய படிகளாகவே கொள்கின்றன.  
சைவத்தில் சொல்லப்படுவது **பிராசாத யோகம்**. இது 16 கலை உறுப்புகளைக் கொண்டது.  
<poem>மேதை
அருக்கீசம்
விடகலை
விந்து
அர்த்தசந்திரன்
நிரோதினி
நாதம்
நாதாந்தம்
சத்தி
வியாபினை
வியோமரூபினி
அனந்தை
அனாதை
அனாசிருதை
சமனை
உன்மனை</poem>  
##### பிராசாத நூல்கள்
| நூல் தோன்றிய நூற்றாண்டு | நூலின் ஆசிரியர் | நூல் |  |
| --- | --- | --- | --- |
| 14 | சீர்காழித் தத்துவப் பிரகாசர் | தத்துவப் பிரகாசம் 15 பாடல்கள் |  |
| 14 | அம்பலவாணத் தம்பிரான் | பிராசாத அகவல் |  |
| 15 | கண்ணுடைய வள்ளல் என்பவரின் மாணாக்கர் | பிராசாத தீபம் 37 பாடல்கள் |  |
| 16 | கமலை ஞானப்பிரகாசர் | பிராசாத மாலை |  |
| 16 | குருஞான சம்பந்தர் | சோடச கலாப் பிரசாத சட்கம் | } |
##### சில பிராசாத இருக்கைநிலைகளைக் காட்டும் படங்கள்
<></>
# வினைமுற்று

தமிழில் வினைச்சொற்கள் முற்றாகவும் எச்சமாகவும் வரும். எச்சமானது பெயரெச்சமாகவோ, வினையெச்சமாகவோ இருக்கும். முற்றோ, எச்சமோ எதுவாயினும் காலம் காட்டும். காலம் காட்டாத வினைப்பகுதியோடு இணைந்து நிற்கும் தொடரை வினைத்தொகை என்பர்.
# வினைமுற்று

## வகை

தமிழில் வினைமுற்றுகள் நான்கு வகையில் அமையும். தெரிநிலை வினைமுற்று, குறிப்பு வினைமுற்று, ஏவல் வினைமுற்று,வியங்கோள் வினைமுற்று என்பன அவை.
# வினைமுற்று

## வகை

### தெரிநிலை வினைமுற்று:

ஒரு வினை (செயல்) முற்றுப் பெற்ற சொல்லாயின் அது வினைமுற்று. (எடுத்துக்காட்டு) அவன் **கற்றான்**. அவள் **நின்றாள்**. அவர் **சென்றார்**. அது **வந்தது**. அவை **வந்தன**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் தெரிநிலை வினைமுற்றுகள்
# வினைமுற்று

## வகை

### குறிப்பு வினைமுற்று:

அவன் **நல்லன்**. அவள் **நல்லள்**. அவர் (அவர்கள்) **நல்லர்**. அது **நன்று**. அவை **நல்ல**. - என்பனவற்றில் தடித்த எழுத்துகளில் காட்டப்பட்டுள்ளவை ஐம்பால் குறிப்பு வினைமுற்றுகள்.
# சாவார் உள் மாவட்டம்

**சாவார் ** (*Savar*, ) வங்காளதேசத்தில் தாக்கா கோட்டத்தில் தாக்கா மாவட்டத்தில் உள்ள ஓர் உள் மாவட்டம் ஆகும். இது டாக்கா நகரத்திலிருந்து வடமேற்கே ஏறத்தாழ 24&nbsp;கி.மீ. தொலைவில் அமைந்துள்ளது. இங்கு அமைக்கப்பட்டுள்ள வங்காளதேச விடுதலைப் போர் தியாகிகளுக்கான நினைவுச் சின்னம், *ஜாதியோ இசுமிருதி* சௌதோ மிகவும் புகழ்பெற்றது.
# ரியா சக்ரபோர்த்தி

**ரியா சக்ரபோர்த்தி** என்பவர் ஓர் இந்தியத் திரைப்பட நடிகை. இவர் அழகியும் தொலைக்காட்சித் தொகுப்பாளினியும் ஆவார்.
# ரியா சக்ரபோர்த்தி

## திரைப்படங்கள்

| 2012 | துனீகா துனீகா | தெலுங்கு | நிதி |  |
| --- | --- | --- | --- | --- |
| 2013 | மேரே டாட் கி மாருதி | இந்தி | ஜாஸ்லின் |  |
| 2014 | சோனாலி கேபிள் (படப்பிடிப்பில்) | இந்தி | - | } |
# சித்திக் (இயக்குநர்)

**சித்திக்** என்பவர் மலையாளத் திரைப்பட இயக்குநரும், திரைக்கதை எழுத்தாளரும் ஆவார்.
# சித்திக் (இயக்குநர்)

## தனிப்பட்ட வாழ்க்கை

சித்திக் இசுமாயில் 25 மார்சு 1956 அன்று கொச்சியில் இசுமாயில்"ஹாஜி மற்றும் ஜைனாபா ஆகியோருக்குப் பிறந்தார். இவர் சஜிதா என்பவரை 6 மே 1984 இல் திருமணம் செய்து கொண்டார்.இந்த தம்பதியருக்கு சுமயா, சாரா, சுகூன் என்ற மூன்று மகள்கள் உள்ளனர்.
# சித்திக் (இயக்குநர்)

## தொழில்

சித்திக் ஆரம்ப காலத்தில் பாசில் என்பருக்கு உதவி இயக்குநராக பணிபுரிந்தார். சித்திக் ஆரம்ப காலத்தில் லால் என்பவருடன் இணைந்து பணியாற்றினார். சித்திக்கின் திரைப்படங்கள் அனைத்தும் நகைச்சுவை வகையில் உள்ளன. தமிழில் சித்திக் இயக்கிய திரைப்படங்கள் பெரும்பாலும் அவரது மலையாளத் திரைப்படங்களின் மொழிமாற்றம் செய்தவை ஆகும்.
# சித்திக் (இயக்குநர்)

## திரைப்படங்கள்

- ப்ரெண்ட்ஸ்
- பாடிகார்டு (2010 திரைப்படம்)
- லேடீஸ் அண்டு ஜென்டில்மேன் (மலையாளத் திரைப்படம்)
- எங்கள் அண்ணா (திரைப்படம்)
- காவலன்
# சித்திக் (இயக்குநர்)

## வெளியிணைப்புகள்

-
# லேடீஸ் அண்டு ஜென்டில்மேன் (மலையாளத் திரைப்படம்)

**லேடீஸ் அண்டு ஜென்டில்மேன்** என்பது 2013 ஆம் ஆண்டு வெளியான மலையாளத் திரைப்படம். இதை சித்திக் இயக்கியுள்ளார். மோகன்லால், மீரா ஜாஸ்மீன், பத்மபிரியா ஆகியோர் முன்னணி வேடங்களில் நடித்துள்ளனர். முக்கியக் காட்சிகள் கொச்சியிலும் துபாயிலும் படம் பிடிக்கப்பட்டன.
# லேடீஸ் அண்டு ஜென்டில்மேன் (மலையாளத் திரைப்படம்)

## நடிப்பு

- மோகன்லால் – சந்திரபோஸ்
- கிருஷ் ஜே. சத்தார் – சரத்
- மீரா ஜாஸ்மின் – அசுவதி
- மம்தா மோகன்தாஸ் – அனு
- பத்மப்பிரியா – ஜோதி
- மித்ரா குரியன் – சின்னு
- கலாபவன் ஷாஜோண் – மணி
# லேடீஸ் அண்டு ஜென்டில்மேன் (மலையாளத் திரைப்படம்)

## இணைப்புகள்

-
# கொழும்புத் தமிழ்ச் சங்கம்

**கொழும்புத் தமிழ்ச் சங்கம்**, இலங்கையில் உள்ள கொழும்பு நகரில் உள்ள தமிழர் பண்பாட்டு அமைப்பு. இது 1942ல் தொடங்கப்பட்டது. ஏறத்தாழ ஐம்பதினாயிரம் தமிழ் நூல்களை உள்ளடக்கிய விசாலமான நூலகம் ஒன்று இங்கு அமைந்துள்ளது.
# கொழும்புத் தமிழ்ச் சங்கம்

## வரலாறு

இலங்கையின் தலைநகர் கொழும்பில் வாழ்ந்த தமிழறிஞர்களும், தமிழ் ஆர்வலர்களும் 1924 இல் தமிழ் மக்கள் செறிந்து வாழ்ந்த வெள்ளவத்தையில் "திருக்குறட் பயிற்சிக் கழகம்" என்னும் அமைப்பை நிறுவினர். சுவாமி விபுலாநந்தர், சுவாமி சங்கரசுப்பிரமணியர், சச்சிதானந்தயோகி ஆகியோர் இம்முயற்சிக்கு ஆதரவு அளித்தனர். சேர் அருணாசலம் மகாதேவா காப்பாளராகவும், இ. தம்பிராசா தலைவராகவும், மு. வயிரவப்பிள்ளை செயலாளராகவும் பொறுப்பேற்றனர். இக்கழகத்தின் மாதாந்தக் கூட்டங்கள் தலைவரின் இல்லத்திலும், ஆண்டுக் கூட்டங்கள் வெள்ளவத்தை சம்மாங்கோட்டார் கோவிலிலும் நடைபெற்றன. இக்கழகம் திருக்குறள் வகுப்பை வாரம் தோறும் நடாத்தியும், சொற்பொழிவுகளை ஒழுங்கு செய்தும், 'கலைமகள்' எனும் ஆண்டுச் சஞ்சிகையையும் வெளியிட்டு வந்தது. 1936ம் ஆண்டின் பின் இக்கழகம் வலுவற்றுப் போயிற்று. எனினும் 1942 மார்ச் 22ம் திகதி "கொழும்புத் தமிழர் முன்னேற்றக் கழகம்" எனும் சங்கம் நிறுவப்பட்டது. கொழும்புத் தமிழ்ச் சங்கத்தின் தோற்றம் இதுவேயாகும். இச்சங்கத்தின் நிறுவனத் தலைவராக முதலியார் சு. ச. பொன்னம்பலம் இருந்தார். சங்கத்தின் முதலாவது ஆண்டுப் பொதுக் கூட்டத்தில் இதன் பெயர் "கொழும்புத் தமிழ்க் கழகம்" எனப் பெயர் மாற்றம் பெற்றது. இதன் தலைவராக அ. சபாரத்தினம் இருந்தார். பின்னர் 1945 இல் இதன் பெயர் "கொழும்புத் தமிழ்ச் சங்கம்" ஆயிற்று.
- சு. ச. பொன்னம்பலம் முதலியார், 1942
- அ. சபாரத்தினம், 1943-46
- க. அருணந்தி, 1947-52
- வே. அ. கந்தையா, 1953-54
- க. மதியாபரணம், 1955-56
- கா. பொ. இரத்தினம், 1957-59
- கோ. ஆழ்வாப்பிள்ளை, 1960-62
- மு. வைரவப்பிள்ளை, 1963-65
- க. அருளம்பலம், 1966-68
- கு. பாலசிங்கம், 1969-71
- எச். டபிள்யூ. தம்பையா, 19672-74
- மு. வைரவப்பிள்ளை, 1975-77
- க. செ. நடராசா, 1978-80
- பொ. சங்கரப்பிள்ளை, 1981-82
- து. தருமராசா, 1983-84
- நா. மாணிக்கஇடைக்காடர், 1985-85
- வ. மு. தியாகராசா, 1987-89
- செ. குணரத்தினம், 1990-?
# நரிட்டா பன்னாட்டு வானூர்தி நிலையம்

, அல்லது **தோக்கியோ நரிட்டா வானூர்தி நிலையம்** சப்பானில் தோக்கியோ பெருநகரப் பகுதியில் அமைந்துள்ள முதன்மை பன்னாட்டு வானூர்தி நிலையம் ஆகும். இந்த வானூர்தி நிலையம் சிப்பா பிரிபெக்சரில் உள்ள நரிட்டா நகரில் தோக்கியோ தொடருந்து நிலையத்திலிருந்து கிழக்கே தொலைவிலும் நரிட்டா தொடருந்து நிலையத்திலிருந்து கிழக்கு-தென்கிழக்கே தொலைவிலும் அமைந்துள்ளது.  
நரிட்டா நிலையம் சப்பானின் பெரும்பான்மையான பன்னாட்டு வான்பயணச் சேவைகளை மேற்கொள்கிறது; ஆசியாவிற்கும் அமெரிக்காக்களுக்கும் இடையேயான வான் போக்குவரத்திற்கு முதன்மை இணைப்புப் பாலமாகவும் விளங்குகிறது. 2007ஆம் ஆண்டில் இந்த நிலையத்தை 35,478,146 பயணிகள் பயன்படுத்தி உள்ளனர். இது சப்பானின் இரண்டாவது போக்குவரத்து மிக்க வானூர்தி நிலையமாக விளங்குகிறது. உலகளவில் மிகுந்த வான் சரக்கு கொண்டு செல்லும் வானூர்தி நிலையங்களில் ஒன்பதாவதாக உள்ளது. சப்பானின் தேசிய வான்வழிப் போக்குவரத்து நிறுவனமான சப்பான் ஏர்லைன்ஸ், ஆல் நிப்பான் ஏர்வேஸ், நிப்பான் கார்கோ ஏர்லைன்ஸ், மற்றும் குறைந்த கட்டண வான்பயணச் சேவையாளர்களான ஜெட்ஸ்டார் சப்பான் மற்றும் ஏர் ஆசியா சப்பான் நிறுவனங்களுக்கு பன்னாட்டு முனைய மையத்தளமாக விளங்குகிறது. மேலும் அமெரிக்க வான்வழிப் போக்குவரத்து நிறுவனங்களான டெல்டா ஏர்லைன்ஸ் மற்றும் யுனைடெட் ஏர்லைன்சுக்கு ஆசியாவிற்கான முனைய மையமாக அமைந்துள்ளது.
# நரிட்டா பன்னாட்டு வானூர்தி நிலையம்

## இதனையும் காண்க

- அனேடா வானூர்தி நிலையம்
# லேடீஸ் அண்டு ஜென்டில்மேன் (இந்தித் திரைப்படம்)

::மலையாளத் திரைப்படத்திற்கு, லேடீஸ் அண்டு ஜென்டில்மேன் (மலையாளத் திரைப்படம்) பார்க்கவும்.
லேடீஸ் அண்டு ஜென்டில்மேன் என்பது 2013 ஆம் ஆண்டின் ஜூலை மாதம் வெளிவரவிருக்கும் திரைப்படம். இதை ராஜ்குமார் சந்தோஷி தயாரித்து, இயக்கியுள்ளார். ஐஸ்வர்யா ராய், அபிஷேக் பச்சன் ஆகியோர் முன்னணி வேடங்களில் நடித்துள்ளனர்.
# பட்டி (புராண மிருகம்)

**பட்டி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின் மகளாவாள். காமதேனுவிற்கு நந்தினி என்ற மற்றொரு மகளும் உண்டு.
# பட்டி (புராண மிருகம்)

## பட்டீஸ்வரம் வரலாறு

பிரம்மாவினைப் போல காமதேனுவிற்கும் படைக்கும் தொழில் செய்யும் ஆசை வந்தது. எனவே காமதேனு புற்றுக்குள் இருந்த சிவலிங்கத்தினை பால் சொரிந்து வணங்கி வந்தது. ஒருநாள் காமதேனுவுடன் வந்த பட்டி விளையாடியபடியே புற்றினை உதைத்து உடைத்தது. அதனைக் கண்ட காமதேனு சிவபெருமானிடம் மன்னிப்புக் கோரியது.  
அதன் பின் பட்டியின் குளம்படியை சிவபெருமான் ஏற்றுக்கொள்வதாகவும், அத்தலம் பட்டீஸ்வரம், பட்டிபுரி என்றும் அழைக்கப் பெறுவதாகவும் வரமளித்தார். அத்தலம் இப்போது கோவை மாவட்டத்திலுள்ள பேரூரில் பட்டீசுவரர் திருக்கோயில் என்ற பெயரில் உள்ளது.
# பட்டி (புராண மிருகம்)

## இவற்றையும் காண்க

- ஆவூர் பசுபதீசுவரர் கோயில்
- கோலோகம்
- இந்து தொன்மவியல்
# நந்தினி (புராண மிருகம்)

**நந்தினி** என்பது இந்து தொன்மவியலின் அடிப்படையில் தேவ லோகத்தில் வாழ்கின்ற பசுவான காமதேனுவின் மகளாவள். காமதேனுவிற்கு பட்டி என்ற மற்றொரு மகளும் உண்டு.
# நந்தினி (புராண மிருகம்)

## நதியாக மாற்றிய சாபம்

பஞ்சத்திலிருந்து ஊரினை மீட்க ஜபாலி முனிவர் என்பவர் இந்திரனை நோக்கி யாகம் செய்தார். தேவலோகத்தில் வாழும் கேட்டதைத் தருகின்ற பசுவான காமதேனுவினால் பஞ்சம் அழியும் என்று, காமதேனுவினை பூமிக்கு அனுப்புமாறு வேண்டினார். காமதேனு வருணலோகம் சென்றிருந்ததால், அதன் மகளான நந்தினியை இந்திரன் பூலோகம் செல்லுமாறு பணித்தார்.  
ஆனால் நந்தினி பூலோகத்திற்கு செல்ல மறுத்துவிட்டது. இந்திரன் பணித்தும், நந்தினி பூமிக்கு வர மறுத்தமையால், ஜபாலி கோபம் கொண்டு நதியாக மாறி பூலோகத்திற்கு வருமாறு சாபமிட்டார். அதனால் நந்தினி நதியாக மாறி பூமிக்கு வந்தார்.  
மேலும் நாக வம்சத்தில் நந்தினி எனும் சக்தி நாகம் இருந்ததாகவும் அதவே அம்மனின் கிரீடத்தை அலங்கரிக்கும் வல்லமைக் கொண்டதாகவும் நாக புராணம் விவரிக்கிறது.மேலும் நாகங்களின் பூஜையில் நந்தினி வசிய பூஜை சிறப்பானதாகக் கருதப்படுகிறது.நாகதேவதைகளில் சக்தி வாய்ந்த தேவதையாகவும் நந்தினி விளங்குகிறது.
# நந்தினி (புராண மிருகம்)

## கருவிநூல்

கட்டீல் தலபுராணம்
# நந்தினி (புராண மிருகம்)

## காண்க

புராணம்
# லகாட் டத்து

**லகாட் டத்து** (மலாய்: *Lahad Datu*; ஆங்கிலம்: *Lahad Datu*; சீனம்: 拉哈达图) என்பது மலேசியா, சபா மாநிலம், தாவாவ் பிரிவு, லகாட் டத்து மாவட்டத்தில் உள்ள நகரம். இதுவே அந்த மாவட்டத்தின் தலைநகரமாகவும் இயங்குகிறது. சபா மாநிலத்தில், அண்மைய காலத்தில் அதிகமாக அறியப்பட்ட நகரங்களில் இதுவும் ஒன்றாகும்.  
சபா மாநிலத்தின் தலைநகரமான கோத்தா கினபாலுவில் இருந்து 430 கி.மீ. தென் கிழக்கே இருக்கும் இந்த நகரில், இந்தோனேசியாவின் தாக்கத்தை அதிகமாகக் காண முடியும்.  
இங்கு டூசுன் பூர்வீக இனத்தைச் சேர்ந்த மக்கள் மிகுதியாக வாழ்கின்றனர். லகாட் டத்துவின் சுற்றுப் பகுதிகளில் ஏராளமான கொக்கோ, செம்பனை எண்ணெய் தோட்டங்கள் உள்ளன. காட்டு மரங்கள் ஏற்றுமதிக்கு முக்கியத் துறைமுகமாகவும் விளங்குகிறது. உள்ளூர் பயணப் போக்குவரத்திற்காக இங்குள்ள லகாட் டத்து வானூர்தி நிலையம் (*Lahad Datu Airport*) செயல்படுகிறது.
# லகாட் டத்து

## வரலாறு

லகாட் டத்துவில் நடைபெற்ற ஓர் அகழ்வாராய்ச்சியில் மிங் வம்சத்தின் (*Ming dynasty*) சீன மண்பாண்டங்கள் கண்டுபிடிக்கப்பட்டன. அந்த மண்பாண்டங்கள் மூலமாக, 15-ஆம் நூற்றாண்டில் இங்கு ஒரு குடியேற்றம் இருந்ததாக நம்பப்படுகிறது.  
லாகாட் டத்துவின் கிழக்கே துங்கு (*Tunku*) எனும் பெயரில் ஒரு கிராமம் உள்ளது. இது 19-ஆம் நூற்றாண்டில் கடற்கொள்ளையர்களுக்கும்; மற்றும் அடிமை வியாபாரிகளுக்கும் புகலிடமாக விளங்கியது.  
கி.பி 1408-இல் இடான் மொழி (*Idaan Language*) கையெழுத்துப் பிரதியின் அடிப்படையில், வடக்கு போர்னியோவில் இசுலாம் முதலில் இங்குதான் அறிமுகப் படுத்தப்பட்டதாக நம்பப் படுகிறது.
# லகாட் டத்து

## வெளிநாட்டு போராளிகளின் ஊடுருவல்கள்

1985 செப்டம்பர் 23-ஆம் தேதி அண்டை நாடான பிலிப்பீன்சு நாட்டில் இருந்து 15- 20 ஆயுதம் ஏந்திய மோரோ கடல்கொள்ளையர்கள் *(Moro Pirates)* லகாட் டத்து நகரத்தில் தரையிறங்கி, குறைந்தது 21 பேரைக் கொன்றனர்; மேலும் 11 பேருக்கு காயங்கள் விளைவித்தனர்.  
உள்ளூர் வங்கியில் இருந்து சுமார் $ 200,000; (அமெரிக்க டாலர்) மற்றும் மலேசியன் ஏர்லைன்சு நிறுவனத்தின் அலுவலகத்தில் இருந்து மற்றொரு $ 5,000 (அமெரிக்க டாலர்) கொள்ளையடித்துச் சென்றனர்.
# லகாட் டத்து

## வெளிநாட்டு போராளிகளின் ஊடுருவல்கள்

### தண்டுவோ கிராமம்

2013 பிப்ரவரி 13-ஆம் தேதி, இந்த லகாட் டத்து பட்டணத்திற்கு அருகில் இருக்கும் தண்டுவோ (*Tanduo*) எனும் கிராமத்தை, சூலு சுல்தானகத்தைச் சேர்ந்தவர்கள் என்று கூறிக் கொண்ட சிலர் ஆக்கிரமித்துக் கொண்டனர். சூலு சுல்தானகத்தின் அரியணைக்கு உரிமை கோரும் சமாலுல் கிராம் III (*Jamalul Kiram III*) என்பவரால் அனுப்பப் பட்டனர் என்றும் அறியப்படுகிறது.  
கிழக்கு சபாவின் மீது பிலிப்பீன்சு நாட்டின் பிராந்திய உரிமையை வலியுறுத்துவதே (*Philippine Territorial Claim to Eastern Sabah*) சமாலுல் கிராமின் முக்கியக் குறிக்கோளாக இருந்தது.இரு வாரங்கள் போராட்டத்திற்குப் பின்னர் மலேசியப் பாதுகாப்பு படையினர் அந்தக் கிராமத்தை மீட்டனர்.
# லகாட் டத்து

## வெளிநாட்டு போராளிகளின் ஊடுருவல்கள்

### ஆயுத மோதல்

இந்த ஆக்கிரமிப்பிற்குப் பலடியாக மலேசியப் பாதுகாப்பு படையினர் (*Malaysian Security Forces*) அந்த தண்டுவோ கிராமத்தைச் சுற்றி வளைத்தனர். பிலிப்பீன்சு மற்றும் மலேசியா அரசாங்கங்கள் ஓர் அமைதியான தீர்வைக் காண்பதற்காக அந்தக் குழுவுடன் பல பேச்சுவார்த்தைகளில் ஈடுபட்டனர். அந்தப் பேச்சுவார்த்தைகள் தோல்வியுற்ற பிறகு, இந்த மோதல் ஆயுத மோதலாக மாறியது.  
அந்த மோதலில் சூலு சுல்தானகத்தை சேர்ந்தவர்கள் என்று கூறிக் கொண்ட 56 பேர் சுட்டுக் கொல்லப் பட்டார்கள்; மற்றும் பலர் மலேசிய அதிகாரிகளால் கைது செய்யப்பட்டனர். [7][8] மோதலின் போது மலேசியத் தரப்பில் ஆறு பேர் கொல்லப்பட்டனர்; பொதுமக்களில் 10 பேர் உயிர் இழந்தனர்.
# ஊசித்துளை காமரா

**ஊசிதுளை காமரா** (Pin hole camera) ஒளி நேர்கோட்டில் செல்வதை விளக்க உதவும் எளிய கருவி. ஒருபக்கத்தில் தேய்த்தக் கண்ணாடியும் மறுபக்கத்தில் சிறு துளையும் உள்ள ஒரு ஒளிபுகாப் பெட்டியாகும். படிமத்தின் புறக் கோட்டினை (Outline ) எளிதில் பெற இது உதவுகிறது. இப்படிப் பட்ட கருவியுடன் எக்சு கதிர் கருவியின் குவியத்தினை (Focus) மிக இலகுவாக அதிக செலவில்லாமல் சோதனை மூலம் காணலாம்.
# பட்டி (தொழுவம்)

::இதே பெயரில் உள்ள பிற கட்டுரைகளையும் அறிய, பட்டி பக்கத்தைப் பார்க்கவும்.  
**பட்டி** அல்லது **தொழுவம்** என்பது விலங்குகளுக்கு வாழுமிடமாக அமைக்கப்படும் வீடு. தொழுவம் என்பது பெரும்பாலும், ஆடு, மாடுகளுக்காக அமைக்கப்படுவதைக் குறிக்கிறது. இவற்றிற்கான உணவும் நீரும் தொழுவத்திலேயே வழங்கப்படுகின்றன. பொதுவாக, தொழுவம் கூரைகளால் வேயப்பட்ட கொட்டகை அமைப்பில் இருக்கும். உறைவிடமாகவே கருதப்படுகிறது. இதை கொட்டில் எனவும் அழைப்பர்.
# தந்தை (பசு)

சைவ சமயத்தின் நம்பிக்கைப் படி **தந்தை** என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும்.  
இப்பசுவானது சிவனது சத்தியோசாத முகத்திலிருந்து தோன்றியதாகும். அத்துடன் இப்பசுவானது கபில நிறத்தினை உடையது. இப்பசுவின் சாணத்திலிருந்து தயாரிக்கப்படும் திருநீறு **விபூதி** என்று அழைக்கப்பெறுகிறது.
# பத்திரை

**பத்திரை** ( *Bhadra*) இந்து சமயத்தில், பத்திரை என்ற சொல் குபேரனின் மனைவியாகவும், சந்திரனின் மகளாகவும், கிருட்டிணனின் மனைவியாகவும் ( பத்திரை ), கிருட்டிணன் மற்றும் பலபத்ரனின் சகோதரியாகவும், ஒரு மலையாகவும், துர்க்கையின் துணையாகவும் ( அஷ்டநாயகிகளில் ஒருவர் ). குறிப்பிடபடுகிறாள். கண்ணனின் எண்மனையாட்டிகளில் ஒருத்தியாகச் சொல்லப்படுகின்ற இவள் எண்மரில் ஏழாவது ஆவாள். இவள் வரலாறு, மகாபாரதம், பாகவதம், விஷ்ணு புராணம், அரி வம்சம், முதலியவற்றில் சொல்லப்படுகின்றது.
# பத்திரை

## குபேரனின் மனைவியாக

க்கு பரிசுகளை வழங்குகிறார்கள்]]
முரா என்ற அசுரனின் மகளான பத்திரை, யட்சி, சாவி, இரித்தி, மனோரமா, நிதி, சகாதேவி மற்றும் குபேரி என்றும் குறிப்பிடப்படுகிறாள். இவளுக்கும் குபேரனுக்கும் நளகுவாரன், மணிபத்ரன், மயூரஜன் என்ற மூன்று மகன்களும், மீனாட்சி என்ற மகளும் இருந்தனர். இராவணன் படையெடுத்து, அன்றைய இலங்கையைக் கைப்பற்றிய பிறகு, இவள் தனது கணவருடன் அல்காபுரிக்குச் சென்றாள்.
# பத்திரை

## சந்திரனின் மகளாக

மற்றொரு கணக்கில், பத்திரை சந்திரனின் மகளாகக் குறிப்பிடப்படுகிறார். இக்கதையில், உதத்தியன் என்ற முனிவரை மணந்தாள். முன்பு இவளைக் கண்டு ஆசைப்பட்ட வருணன், இவளை தந்தையின் ஆசிரமத்திலிருந்து கடத்திச் செல்கிறான். இவளைத் திரும்ப அழைத்து வரச் சென்ற அனுப்பப்பட்ட நாரதர் தோல்வியுடன் திரும்பினார். இதனால் மிகவும் கோபமடைந்த உதத்திய முனிவர், கடல் முழுவதையும் குடித்து விடுகிறார். ஆனாலும் வருணன் இவளை விடவில்லை. இதனால் வருண ஏரி வறண்டு, பெருங்கடல் மறைந்தது. மேலும் துறவி -- " சரஸ்வதி, பாலைவனங்களில் மறையட்டும், பாலைவனமான இந்த நிலம் தூய்மையற்றதாக மாறட்டும்" என சாபமிட்டார். நாடு வறண்டு போன பிறகு, வருணன் பத்திரையை திரும்ப அழைத்து வந்தான். முனிவர் அவளைத் திரும்பப் பெற்றதில் மகிழ்ச்சி அடைந்தார். மேலும் உலகத்தையும் வருணனையும் அவர்களின் துன்பங்களிலிருந்து விடுவித்தார்."
# பத்திரை

## கிருட்டிணனின் மனைவியாக

பாகவத புராணத்தின்படி கிருட்டிணனின் மனைவியராகச் சொல்லப்படும் (எண்மனையாட்டி அல்லது **அஷ்டபார்யா**) பத்திரை முக்கிய இராணியாக சொல்லப்படுகிறாள். விஷ்ணு புராணம் மற்றும் அரிவம்சம் இவளை 'திருஷ்டகேதுவின் மகள்' அல்லது 'கேகேய இளவரசி' என்று குறிப்பிடுகின்றன. சுயம்வரம் மூலம் இவள் கண்ணனைத் தன் நாயகனாக வரித்துக் கொண்டாள்.
# பத்திரை

## இதனையும் காண்க

- எண்மனையாட்டி
- நப்பினை
- ராதை
# சுரபி

சைவ சமய நம்பிக்கைப்படி **சுரபி** என்பது சிவபெருமானால் தோற்றுவிக்கப்பட்ட பஞ்ச பசுக்களில் ஒன்றாகும். இப்பசுவானது சிவனது அகோர முகத்திலிருந்து தோன்றியதாகும். அத்துடன் இப்பசுவானது வெண்ணிறத்தினை உடையது. இப்பசுவின் இன்னொரு பெயர் 'காமதேனு' என்பதாகும். இப்பசுவின் சாணத்திலிருந்து தயாரிக்கப்படும் திருநீறு **பஸ்மம்** என்று அழைக்கப்பெறுகிறது.
# சங்கன்

இந்து தொன்மவியலின் அடிப்படையில் **சங்கன்** என்பவர் நாகலோகத்தின் அரசராவார். காசியபர்-கத்ரு தம்பதியரின் மகன். இவர் சிவனிடம் இருந்த பற்றுதல் காரணமாக சிவனை முழுமுதற் கடவுளாக வழிபட்டு வந்தார்.  
இவருக்கும், **பத்மன்** என்ற விஷ்ணுவினை வழிபடும் நாகலோக அரசனுக்குமிடையே சிவன் பெரியவரா, விஷ்ணு பெரியவரா என்ற போட்டி ஏற்பட்டது. இந்த போட்டியினை அறிந்த பார்வதிதேவி சிவனும், விஷ்ணுவும் இணைந்து காட்சிதரும்படி வேண்டினார். அதனால் சிவனும் திருமாலும் இணைந்து **சங்கரநாராயணராக** காட்சி தந்ததாக சங்கரன்கோவில் தலபுராணம் கூறுகிறது.
# சங்கன்

## காண்க

- நாக உலகம்
- சிவன்
# பத்மன்

இந்து தொன்மவியலின் அடிப்படையில் **பத்மன்** என்பவர் நாகலோகத்தின் அரசராவார். காசியபர்-கத்ரு தம்பதியரின் மகன். இவர் பதுமன் என்றும் அறியப்படுகிறார். இவர் திருமாலிடம் இருந்த பற்றுதல் காணமாக அவரையே முழுமுதற் கடவுளாக வழிபட்டு வந்தார்.  
இவருக்கும், **சங்கன்** என்ற சிவனை வழிபடும் நாகலோக அரசனுக்கும் சிவன் பெரியவரா, விஷ்ணு பெரியவரா என்ற போட்டி ஏற்பட்டது. இந்த போட்டியினை அறிந்த பார்வதி தேவி சிவனும், விஷ்ணுவும் இணைந்து காட்சிதரும்படி வேண்டினார். அதனால் சிவனும் திருமாலும் இணைந்து **சங்கரநாராயணராக** காட்சி தந்ததாக சங்கரன்கோவில் தலபுராணம் கூறுகிறது.
# பத்மன்

## காண்க

- நாக உலகம்
- சிவன்
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/திங்கள்

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| பூங்கதவே தாழ் திறவாய்… | மாயாமாளவகௌளை | இளையராஜா | தீபன் சக்ரவர்த்தி, உமா ரமணன் | நிழல்கள் |  |
| உள்ளத்தில் நல்ல உள்ளம்… | சக்ரவாகம் | விஸ்வநாதன் - ராமமூர்த்தி | சீர்காழி கோவிந்தராஜன் | கர்ணன் |  |
| மாதவிப் பொன்மயிலாள்... | கரகரப்பிரியா | எம். எஸ். விஸ்வநாதன் | டி. எம். சௌந்தரராஜன் | இரு மலர்கள் | } |
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/செவ்வாய்

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| *மலைக்கோயில் வாசலில்...* | நடபைரவி | இளையராஜா | மனோ, சுவர்ணலதா | வீரா |  |
| *பாட்டும் நானே பாவமும் நானே...* | கௌரிமனோகரி | கே. வி. மகாதேவன் | டி. எம். சௌந்தரராஜன் | திருவிளையாடல் |  |
| *கொஞ்சநாள் பொறு தலைவா...* | ஆனந்தபைரவி | தேவா | ஹரிஹரன் | ஆசை | } |
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/புதன்

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |
| --- | --- | --- | --- | --- |
| *மறைந்திருந்து பார்க்கும்…* | சண்முகப்பிரியா | கே. வி. மகாதேவன் | பி. சுசீலா | தில்லானா மோகனாம்பாள் |
| *மயங்கினேன் சொல்லத் தயங்கினேன்…* | சாருகேசி | இளையராஜா | பி. ஜெயச்சந்திரன் | நானே ராஜா நானே மந்திரி |
| *திருப்பாற் கடலில் பள்ளி…* | பைரவி | கே. ஜே. யேசுதாஸ் | சுவாமி ஐய்யப்பன் | } |
# பகுப்பு:பிரம்ம குமாரர்கள்

பிரம்மா தன் படைப்புத் தொழிலுக்கு உதவியாக இருக்க சனகர், சனந்தர், சனாதனர், சனத்குமாரர் ஆகியோரைத் தோற்றுவித்தார். ஆனால், அவர்கள் சிவபெருமானை நோக்கி தவமிருந்து மெய்ஞானத்தினை அடைய சென்றதால், நாரதர், தட்சன், வசிஷ்டர், பிருகு, இருது, புலஸ்தியர், ஆங்கிரசு, அத்திரி, மரீசி ஆகியோரை பிரம்மா தோற்றுவித்து தனக்கு உதவியாக இருக்கும்படி செய்தார்.
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/வியாழன்

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| *மாங்குயிலே...* | கீரவாணி | இளையராஜா | எஸ். பி. பாலசுப்பிரமணியம், எஸ். ஜானகி | கரகாட்டக்காரன் |  |
| *கனா காணும் காலங்கள்...* | மதுவந்தி | யுவன் ஷங்கர் ராஜா | மதுமிதா, உஸ்தத் சுல்தான் கான் | 7ஜி ரெயின்போ காலனி |  |
| *துள்ளித்துள்ளி நீ பாடம்மா...* | மத்தியமாவதி | இளையராஜா | எஸ். பி. பாலசுப்பிரமணியம், எஸ். ஜானகி | சிப்பிக்குள் முத்து | } |
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/வெள்ளி

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |
| --- | --- | --- | --- | --- |
| *யார் தருவார் இந்த அரியாசனம்...* | அடாணா | கே. வி. மகாதேவன் | டி. எம். சௌந்தரராஜன் | மகாகவி காளிதாஸ் |
| *பாடிப் பறந்த கிளி...* | லதாங்கி | இளையராஜா | எஸ். பி. பாலசுப்பிரமணியம் | கிழக்கு வாசல் |
| *தானம்தன கும்மிகொட்டி...* | சரசாங்கி | இளையராஜா | அதிசயப் பிறவி | } |
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/சனி

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| *பழமுதிர்ச்சோலை...* | அரிக்காம்போதி | இளையராஜா | கே. ஜே. யேசுதாஸ் | வருஷம் 16 |  |
| *ஆடாத மனமும் உண்டோ...* | சிம்மேந்திரமத்திமம் | விஸ்வநாதன் - இராமமூர்த்தி | டி. எம். சௌந்தரராஜன், எம். எல். வசந்தகுமாரி | மன்னாதி மன்னன் |  |
| *அம்மா என்றழைக்காத உயிர்...* | மேசகல்யாணி | இளையராஜா | கே. ஜே. யேசுதாஸ் | மன்னன் | } |
# சிவ தனுசு

இந்து தொன்மவியலின் அடிப்படையில் சிவதனுசு என்பது சிவபெருமானுடைய ஆயுதமாகும். ஜனகரின் மூதாதையர்களுக்கு சிவபெருமான் இந்த தனுசை அளித்தார். பல தலைமுறைகள் கடந்தபின்பு ஜனகர் தன்னுடைய மகளான சீதாவின் சுயம்வரத்தில் சிவதனுசில் நாண் பூட்டுகின்றவருக்கு சீதையை திருமணம் செய்து வைக்க எண்ணி போட்டி வைத்தார். சுயம்வரத்தில் கலந்து கொண்ட இராமர் சிவதனுசை நாண்பூட்டி உடைத்தார் என்கிறது இராமாயணம்.
# சிவ தனுசு

## தொன்மம்

விஸ்வகர்மா எனும் தேவலோகத்தில் இருக்கின்ற தச்சர் இரு மகோன்னத தனுசுகளைச் செய்தார். அந்த தனுசுகள் இரண்டுமே மிகவும் வலிமை வாய்ந்ததாகவும், மேரு மலையை போல உறுதியானதாகவும் இருந்தன. அந்த தனுசுகளைச் சிறப்பிக்கும் வண்ணம் ஒரு தனுசைச் சிவபெருமான் எடுத்துக் கொண்டார். பின்னர் மற்றொரு தனுசு திருமாலிடம் கொடுக்கப்பட்டது. இந்த ஆயுதங்களில் எது சிறந்தது என தேவர்களுக்குள் ஐயம் எழுந்தது. அவர்கள் பிரம்மாவிடம் சென்று இந்த விற்களில் சிறந்தது சிவதுனுசா, திருமால் தனுசா என்று வினவினார்கள். பிரம்மா இவ்விருவரும் சண்டையிடும் போதே தெரியுமென கூற, சிவபெருமானும் திருமாலும் அந்த விற்களை வைத்து சண்டையிட்டுக் கொண்டார்கள்.  
முடிவுராத சண்டையில் இருவரும் விலகிட தேவர்கள் வேண்டிக் கொண்டதால், சிவபெருமானும், திருமாலும் சண்டையே விடுத்தர். சிவபெருமான் தன்னுடைய வில்லை இந்திரனிடம் தந்தார். அந்த வில்லில் சிறிது விரிசல் இருப்பதைக் கண்டு இந்திரன் அதனைப் பயன்படுத்தாமல் வைத்திருந்தான். தன்னை பராமரிக்காமல் இந்திரனும், தேவர்களும் இருப்பதைக் கண்ட சிவதனுசு சிவபெருமானை நோக்கி தவமிருந்தது. அதன் பலனாக சிவபெருமானை மீண்டும் அடைந்த சிவதனுசு, தன்னை மதியாத தேவர்களை பழிதீர்ப்பேன் என சபதம் ஏற்றது.  
தட்சனின் யாகத்தில் தாட்சாயிணி விழுந்து இறந்திட, சிவபெருமான் ஆவேசம் கொண்டு யாகத்தில் கலந்து கொண்ட தேவர்களைச் சிவதனுசினாலேயே தண்டித்தார். அதன் பிறகு தேவநாதன் என்பவரிடம் இந்த சிவதனுசை கொடுத்துவிட்டார்.  
சிவதனுசை பராமரித்தும், பூஜித்தும் வந்ததால், தேவநாதனுக்கு ஜனகர் எனும் முனிவரைப் போன்ற ஜனகர் பிறந்ததார். ஜனகரும் சிவதனுசை போற்றி வந்தமையால், திருமகளே சீதாவாக அவருக்குப் பிறந்தார்.  
சிவதனுசை சீதையால் மட்டுமே கையாள முடிந்தது. அதனால் ஜனகர் தன்னுடைய மகளின் சுயம்வரத்திற்கு சிவதனுசிற்கு நாண் ஏற்றுவதையே போட்டியாக வைத்திருந்தார். சிவதனுசின் பழமை காரணமாகவும், பயன்படுத்தப்படாமல் இருந்தமையாலும், இராமன் சிவதனுசில் நாண் ஏற்றும் போது தனுசு உடைந்தது.  
சிவபெருமானுடைய தனுசை உடைத்தமைக்கு ராமனோடு சண்டையிட்டார் பரசுராமர்.
# சிவ தனுசு

## காண்க

காண்டீபம்
# வலைவாசல்:கருநாடக இசை/திரைப்படப் பாடல்களில் இராகங்களின் பயன்பாடு/ஞாயிறு

| பாடல் | இராகம் | இசையமைப்பாளர் | பாடலைப் பாடியவர்கள் | பாடல் இடம்பெற்ற திரைப்படம் |  |
| --- | --- | --- | --- | --- | --- |
| *ஏழு ஸ்வரங்களுக்குள்...* | காமவர்த்தனி | எம். எஸ். விஸ்வநாதன் | வாணி ஜெயராம் | அபூர்வ ராகங்கள் |  |
| *கொஞ்ச நேரம் கொஞ்ச நேரம்...* | ஆபோகி | வித்யா சாகர் | ஆஷா போஸ்லே, மது பாலகிருஷ்ணன் | சந்திரமுகி |  |
| *தூங்காத விழிகள் இரண்டு...* | அமிர்தவர்ஷிணி | இளையராஜா | கே. ஜே. யேசுதாஸ் | அக்னி நட்சத்திரம் | } |
# கட்வங்கம்

**கட்வங்கம்** (ஆங்கிலம்:Katvangam) என்பது சிவபெருமானுடைய ஆயுதங்களில் ஒன்றாகும். இந்த ஆயுதம் எலும்பினால் செய்யப்பட்ட தண்டுப்பகுதியையும், முன்பக்கத்தில் மண்டையோட்டினையும் பெற்று காணப்படுகிறது.  
இந்த வகை ஆயுதங்களை சைவ சமயத்தின் பிரிவான காபாலிக சமயத்தினை பின் பற்றுகின்றவர்கள் வைத்திருக்கிறார்கள்.
# கட்வங்கம்

## கோயில்களில்

தமிழகத்தில் லால்குடி சப்தரிஷீஸ்வரர் திருக்கோயில், திருச்சி , காஞ்சி ஏகாம்பர நாதர் கோயில், வாலீஸ்வரர் கோயில் ஆகிய கோயில்களில் இந்த கட்வங்க ஆயுதத்துடன் சிவ வடிவங்கள் காணப்படுகின்றன.
# கட்வங்கம்

## காண்க

காண்டீபம்
# பாசக்கயிறு

இந்து தொன்மவியலின் அடிப்படையில் பாசக்கயிறு என்பது இந்து சமயத்தில் ஓர் தெய்வீக ஆயுதம் ஆகும். இது விநாயகர், யமன், வருணன், சியாமலா தேவி முதலிய கடவுள்களின் கைகளில் உள்ளது போல் சித்தரிக்கப்படுகிறது.  
யமன் இந்த ஆயுதத்தினை பயன்படுத்தி, உலக உயிர்களின் வாழ்நாள் முடியும் எமன் உயிரினை உடலிருந்து எடுப்பதாக நம்பப்படுகிறது.
# பாசக்கயிறு

## விளக்கம்

சமசுகிருத சொல்லான "பாசா" (பாஷா) என்ற சொல்லுக்கு "முடிச்சு" அல்லது "வளையம்" என்று பொருள்படும்.
# பாசக்கயிறு

## தலவரலாற்றில் பாசக்கயிறு

மயிலாடுதுறை மாவட்டத்தில், திருக்கடையூர் அமிர்தகடேசுவரர் கோயிலில் உள்ள லிங்கத்தில் பாசக்கயிறு தடம் பதிந்துள்ளது.
# பாசக்கயிறு

## காண்க

சிவ தனுசு
# கதை (ஆயுதம்)

**கதாயுதம்** அல்லது **கதை** என்பது பழங்காலத்தில் பயன்படுத்தப்பட்ட போர்க் கருவியாகும்.  
முன்பாகம் கனம் நிரம்பியதாகவும், பருத்தும் காணப்படுகிறது. அதனுடன் நீளமான கைப்பிடி பகுதியும் இணைந்துள்ளது.  
இந்து தொன்மவியலின் அடிப்படையில் அனுமார், திருமால், பைரவர், எமன், குபேரன் என பல கடவுள்கள் இந்த ஆயுதத்தினைப் பயன்படுத்துபவர்களாக உள்ளார்கள்.  
இராமாயணத்தில் இராவணன் மற்றும் வானரர்களும்; மகாபாரதத்தில் பீமன் மற்றும் துரியோதனன் முதலியவரகளும் பயன்படுத்தினார்கள்.
# கதை (ஆயுதம்)

## காண்க

சிவ தனுசு
# சோடச கலாப் பிராசாத சட்கம்

சோடச கலாப் பிரசாத சட்கம் என்னும் நூல் பிரசாத நூல்களில் ஒன்று. திருமந்திரம் இதனை ‘மேதாதி ஈரெட்டு’ என்று குறிப்பிடுகிறது. 16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். சோடசம் என்னும் வடசொல் 16 என்னும் எண்ணைக் குறிக்கும். இந்த நூலில் 16 கலைகள் கூறப்பட்டுஇள்ளன. இவை பிரசாதம் என்னும் யோகக் கலைகள். யோகம் என்பது ஒருமை-ஒடுக்கம். அதாவது ஒரு நிலையில் குறிப்பிட்ட கால அளவு உள்ளத்தையும் உடலையும் ஒருநிலைப்படுத்தி ஒடுங்கியிருத்தல். மூச்சை இவ்வாறு ஒடுக்குதலும் ஒரு யோகப் பிரசாதம்.  
இந்த நூலில்
முதலானவை கூறப்பட்டுள்ளன.  
சிற்றம்பல நாடிகள் வழியே வந்த பரம்பரையினர் இந்த 16 நெறியைக் கூறுகின்றனர். பிற சைவ சித்தாந்தக் குருமார்களும் மாணாக்கர்களும் இதனைக் காட்டவில்லை. தருமபுரத்தில் இதற்கென்று 16 பகுதி கொண்ட மண்டபம் ஒன்று உண்டு. இதில் இந்தப் பரம்பரையினர் இந்த 16 கலைகளைப் பயிற்சி செய்து காட்டிக் கற்பித்துவந்தனர்.  
இந்த நூல் தரும்புரம் ஆதீனத்தால் 1972-ல் அச்சிடப்பட்டுள்ளது.
# சோடச கலாப் பிராசாத சட்கம்

## கருவிநூல்

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# சோதிட நூல்கள்

**சோதிட நூல்கள்** இருந்தன என்பதைப் பதினோராம் நூற்றாண்டில் எழுதப்பட்ட யாப்பருங்கல விருத்தி உரைக் குறிப்புகளிலிருந்து அறிய முடிகிறது. ஒருவர் பிறந்த கணப் பொழுதில் வானத்திலுள்ள சோதி மண்டலத்தில் இருக்கும் கோள்களை மையமாக வைத்துக் கணிக்கப்படும் ஒருவகை எதிர்காலக் கணிப்பு. சோதியை மையமாகக் கொண்டு கணிக்கப்படுவதால் இது சோதிடம் எனப்படுகிறது.  
- சோதிடம்
- சகுன சாத்திரம்
- மந்திரவாதம்
- மருத்துவ நூல்
- சாமுத்திரிக சாத்திரம்
- நில நூல்
- ஆயுத நூல்
- ஆருட நூல்
- கணிதநூல்
- அருங்கல நூல்  
முதலானவை இந்த உரையால் தெரியவரும் நூல்கள். இவை இக்காலத்தில் கிடைக்கவில்லை.
- சினேந்திர மாலை
- திரையக் காணம்
முதலானவை கிடைத்துள்ள நூல்கள்.
# சோதிட நூல்கள்

## கருவிநூல்

மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
# சம்சாத் பேகம்

**சம்சாத் பேகம் ** (*Shamshad Begum*, *ஷம்ஷாத் பேகம்*, ஏப்ரல் 14, 1919 – ஏப்ரல் 23, 2013) இந்தித் திரையுலகின் முதல் பின்னணிப் பாடகர்களில் ஒருவராவார். தனித்தன்மை வாய்ந்த குரல்வளம் பெற்றிருந்த இவர் பலவகையானப் பாடல்களைப் பாடியுள்ளார். இந்தி, பெங்காலி, மராத்தி, குசராத்தி,தமிழ் மற்றும் பஞ்சாபி மொழிகளில் 6000க்கும் கூடுதலான திரைப்பாடல்களைப் பாடியுள்ளார். இந்தித் திரையுலகின் புகழ்பெற்ற இசையமைப்பாளர்களான நௌசத், எஸ். டி. பர்மன், சி. இராமச்சந்திரா , ஓ. பி. நய்யார் போன்றவர்களின் இசையமைப்பில் பாடியுள்ளார். 1940 ஆம் ஆண்டிலிருந்து 1970 ஆம் ஆண்டு வரையில் சம்சாத்தின் பாடல்கள் பரவலான வரவேற்பைப் பெற்றிருந்தன. இன்றும் அவரது புகழ்பெற்ற பாடல்கள் மீள்கலப்பு செய்யப்பட்டு வருகின்றன.
# சம்சாத் பேகம்

## புகழ்பெற்றப் பாடல்கள்

| மேரே பியா கயே ரங்கூன் | பதங்க | 1949 | சி. ராமச்சந்திரா |  |
| --- | --- | --- | --- | --- |
| கபி ஆர் கபி பார் | ஆர் பார் | 1954 | ஓ. பி. நய்யார் |  |
| கஹிங் பெ நிஹாஹேங் கஹிங் பெ நிஷானா | சிஐடி | 1956 | ஓ. பி. நய்யார் |  |
| லேகெ பெஹ்லா பெஹ்லா பியார் | சிஐடி | 1956 | ஓ. பி. நய்யார் |  |
| கஜ்ரா மொகபத்வாலா ஆங்கியோன் மே ஐசா டாலா | கிஸ்மத் | 1968 | ஓ. பி. நய்யார் | } |
# பு. வெ. சிந்து

**புசார்லா வெங்கட சிந்து ** (*Pusarla Venkata Sindhu*, , பிறப்பு: 5 சூலை 1995) ஓர் இந்திய இறகுப்பந்தாட்ட வீரர். 2016 ஆகஸ்த்து மாதம் பிரேசிலின் ரியோ-டி-ஜெனிரோவில் நடைபெற்ற ஒலிம்பிக் போட்டிகளில் வெள்ளிப் பதக்கத்தை வென்றுள்ளார். சிந்து ஐதராபாத்தில் உள்ள கோபிசந்த் இறகுப்பந்தாட்ட அகாதமியில் பயிற்சி பெற்று வருபவர். இந்திய விளையாட்டுவீரர்களில் ஒலிம்பிக்கில் பங்கு பெறத்தக்கவர்களை அடையாளம் கண்டு ஆதரிக்கும் இலாப நோக்கற்ற அமைப்பான *ஒலிம்பிக் தங்க வேட்டை* (Olympic Gold Quest) இவரை ஆதரிக்கிறது. இறகுப்பந்தாட்ட உலகக் கூட்டமைப்பின் உயர்ந்த 20 தரவரிசையாளர்களில் ஒருவராக செப்டம்பர் 21, 2012இல் வெளியிடப்பட்ட பட்டியலில் இடம் பெற்றுள்ளார். தற்போது பத்தாவது இடத்தில் இவர் உள்ளார். இக்கூட்டமைப்பின் இளநிலை ஆட்டக்காரர்களில் மூன்றாவதாக தரப்படுத்தப்பட்டுள்ளார்.ஹாங்காங் அருகே உள்ள மக்காவ் நகரில் நடைபெற்ற 2013 ஆம் ஆண்டிற்கான மக்காவ் கிராண்ட் பிரீஸ் ஓபன் போட்டியில் சிந்து சாம்பியன் பட்டம் வென்றார்.  
போர்ப்சு இதழின்படி 2018 மற்றும் 2019 ஆம் ஆண்டு முறையே 8.5மில்லியன் மற்றும் 5.5 மில்லியன் அமெரிக்க டாலர்கள் வருமானம் பெற்றதன் மூலம் அதிகம் வருமானம் ஈட்டிய வீராங்கனை என்ற பெருமையினைப் பெற்றார். இந்தியாவின் விளையாட்டு வீரர்களுக்கு வழங்கப்படும் உயரிய விருதான ராஜீவ் காந்தி கேல் ரத்னா விருதினையும் , குடிமை விருதுகளில் நான்காவது உயரிய விருதான பத்மசிறீ விருதினையும் பெற்றுள்ளார். சனவரி 2020இல் மூன்றாவது குடிமை விருதான பத்ம பூசன் விருதினையும் பெற்றார்.
# பு. வெ. சிந்து

## பிறப்பு

பி.வி.சிந்து பி. வி. ரமணா மற்றும் பி.விஜயா தம்பதியினருக்கு ஜூலை மாதம் 5, 1995 வருடம் பிறந்தார். இவரின் பெற்றோர் இருவரும் கைபந்து வீரர்களாவர்.இவரது தந்தை அர்சுனா விருது வென்றவராவார்.
# பு. வெ. சிந்து

## ரியோ ஒலிம்பிக்ஸ்

இவர் 2016 ஆகஸ்ட் மாதம் நடைபெற்ற ரியோ ஒலிம்பிக்கில் இறகுப்பந்து விளையாட்டில் பங்கு பெற்று வெள்ளிப் பதக்கம் வென்றுள்ளார். இதன் மூலம் இவர் ஒலிம்பிக் இறகுப்பந்து போட்டிகளில் இறுதிச்சுற்றுக்கு சென்ற முதல் இந்தியர் ஆவார். சிந்து காலிறுதியில் உலகதர வரிசையில் இரண்டாம் இடத்தில் உள்ள சீனாவின் வாங்யிகானையும், அரையிறுதியில் உலக தரவரிசையில் ஆறாம் இடத்தில் உள்ள ஜப்பானின் நஜோமி ஓகுஹாராவை வீழ்த்தி இறுதிச்சுற்றுக்கு முன்னேறி, எசுப்பானியாவின் கரோலினா மாரினிடம் தோல்வியைத் தழுவினார். இறுதிப்போட்டியில் இரண்டாம் இடத்தைப் பிடித்து, வெள்ளிப்பதக்கத்தை வென்றார். ஒலிம்பிக்கில் இந்தியாவிற்காக வெள்ளி பதக்கம் வாங்கிய முதல் பெண்மணி இவர்.
# பு. வெ. சிந்து

## 2020 கோடைக்கால ஒலிம்பிக் விளையாட்டுப் போட்டி

இவர் 2020 டோக்கியோ ஒலிம்பிக்கில் இறகுப்பந்து விளையாட்டில், மகளிருக்கான ஒற்றையர் பிரிவில் சீனாவின் ஹீ பிங்ஜியவோவை வீழ்த்தி 1 ஆகஸ்டு 2021 அன்று வெண்கலப் பதக்கம் வென்றார்.
# பு. வெ. சிந்து

## 2022 பொதுநலவாய விளையாட்டுப் போட்டி

2022 பொதுநலவாய விளையாட்டுப் போட்டியில் தங்கம் வென்றார்.
# பு. வெ. சிந்து

## ஆட்டக்கால சாதனைகள்

- உலக சாம்பியன் போட்டிகளில் ஒற்றையர் பிரிவில் தங்கம் வென்ற முதல் பெண் பி.வி.சிந்து ஆவார்.
- 2013 ஆம் ஆண்டில் நடந்த முக்கியப் போட்டிகளில் இரண்டு தங்கமும்,ஒரு வெண்கலப்பதக்கமும் வென்றுள்ளார்.
- 1983 க்கு பிறகு ஒற்றையர் பிரிவில் தங்கம் வென்ற முதல் இந்தியரும் இவரே ஆவார்.
- உலக சம்மேள தரவரிசையில் முதல் இருபது இடங்களுக்குள் இவர் உள்ளார்.
- பி.டபிள்யூ ஜூனியர் தரவரிசையில் இவர் மூன்றாம் இடத்தைப் பிடித்துள்ளார்.
- இள வயதில் (பதினெட்டு வயது) அர்ஜுனா விருதையும் வாங்கியுள்ளார்.
- 2018 ஆம் ஆண்டு திசம்பர் 16 ஆம் நாள் சீனாவின் குவாங்சு நகரில் நடந்த பிடபிள்யூஎப் உலக சாம்பியன் போட்டியில் யப்பானின் நஜோமி ஒகுஹாராவை வீழ்த்தி உலக சாம்பியன் ஆனார்.
- 2019 ஆம் ஆண்டு ஆகத்து மாதம் 25 ஆம் நாள் சுவிட்சர்லாந்தின் பசல் நகரில் நடந்த உலக வாகையாளர் கோப்பைப் போட்டியின் இறுதிப்போட்டியில் யப்பானின் நஜோமி ஒகுஹாராவை வீழ்த்தி உலக சாம்பியன் ஆனார்.
| நிகழ்வு | 2010 | 2011 | 2012 | 2013 |
| --- | --- | --- | --- | --- |
| மகாவ் ஓப்பன் | அரையிறுதி | சுற்று 1 | காலிறுதி |  |
| சப்பான் ஓப்பன் | சுற்று 2 |  |  |  |
| டச்சு ஓப்பன் |  |  |  |  |
| இந்திய ஓப்பன் கிராண்ட் பிரீ கோல்ட் | சுற்று 2 | சுற்று 2 |  |  |
| மலேசிய ஓப்பன் கிராண்ட் பிரீ கோல்ட் Malaysia Open Grand Prix Gold |  |  |  |  |
| சுதிர்மான் கோப்பை |  |  |  |  |
| இறகுப்பந்தாட்ட உலகு கூட்டமைப்பின் வாகையாளர் போட்டிகள்இறகுப்பந்தாட்ட உலகக் கூட்டமைப்பின் உலகப் போட்டிகள் |  |  |  |  |
# வலைவாசல்:தமிழிலக்கியம்/அறிமுகம்

**தமிழ் இலக்கியம்** இரண்டாயிரம் ஆண்டுகளுக்கு மேலான தொடர்ச்சி கொண்ட உலகின் சிறந்த இலக்கியங்களில் ஒன்று.
வாழ்வின் பல்வேறு கூறுகளை தமிழ் இலக்கியங்கள் இயம்புகின்றன. தமிழ் இலக்கியத்தில் வெண்பா, குறள், புதுக்கவிதை, கட்டுரை, பழமொழி என பல வடிவங்கள் உள்ளன. தமிழில் வாய்மொழி இலக்கியங்களும் முக்கிய இடம் வகிக்கின்றன.
தொல்பழங்காலத்தில், அக்காலப் பாண்டிய அரசர்களின் ஆதரவில், ஒன்றுக்குப்பின் ஒன்றாக மூன்று தமிழ்ச்சங்கங்கள் தமிழாராய்ந்ததாகவும், அக்காலத்தில் தமிழிலக்கியங்கள் பல இயற்றப்பட்டதாகவும் நம்பப்படுகிறது. முதற்சங்கம், இடைச்சங்கம், கடைச்சங்கம் என அழைக்கப்படும் இம் முச்சங்கங்கள் சார்ந்த இலக்கியங்களிலே கடைச்சங்க நூல்கள் மட்டுமே தற்போது கிடைப்பதாகச் சொல்கிறார்கள். முன்னிரண்டு சங்கங்களையும் சேர்ந்த நூல்கள், அக்காலங்களில் ஏற்பட்ட கடல்கோள்களின்போது, நாட்டின் பெரும்பகுதியுடன் சேர்ந்து அழிந்து போனதாக கருதப்படுகிறது. எனினும், முதலிரு சங்கங்கள் இருந்தது பற்றியோ அல்லது அக்காலத்தில் இலக்கியங்கள் இருந்தது பற்றியோ போதிய உறுதியான ஆதாரங்கள் எதுவுமில்லை.
# உசேன் ஓன்

**உசேன் பின் டத்தோ ஓன்** (*Hussein bin Dato' Onn*, பெப்ரவரி 12, 1922 — மே 29, 1990) என்பவர் மலேசியாவின் மூன்றாவது பிரதமர். 1976 லிருந்து 1981 வரை பிரதமர் பதவியை வகித்தவர்.  
இவர் ஜொகூர் மாநிலத் தலைநகரமான ஜொகூர் பாரு நகரில் 1922 பிப்ரவரி 12ஆம் தேதி பிறந்தவர். தகப்பனாரின் பெயர் டத்தோ ஓன் ஜாபார். தாயாரின் பெயர் டத்தின் ஹலிமா உசேன். மலேசியாவில் பிரசித்தி பெற்று விளங்கும் கோலாலம்பூர் துன் உசேன் ஓன் கண் மருத்துவமனை தோற்றுவிக்கப்படுவதில் முக்கியப் பங்கு வகித்தவர்.
# உசேன் ஓன்

## வாழ்க்கை வரலாறு

துன் உசேன் ஓன், தன்னுடைய தொடக்கக் கல்வியை சிங்கப்பூர், தெலுக் குராவ் பள்ளியில் பயின்றார். உயர்நிலைக் கல்வியை ஜொகூர், ஆங்கிலக் கல்லூரியில் பெற்றார். 1940இல் ஜொகூர் இராணுவப் படையில் பயிற்சி மாணவராக சேர்ந்தார். அதன் பின்னர் ஓர் ஆண்டு கழித்து அவர் வட இந்தியா, உத்தராகண்டம், டேராடூன் நகரில் இருக்கும் இந்திய இராணுவக் கழகத்திற்கு, மேல் பயிற்சிகளுக்காக அனுப்பி வைக்கப்பட்டார்.
# உசேன் ஓன்

## வாழ்க்கை வரலாறு

### இந்திய இராணுவத்தில்

இராணுவக் கழகத்தில் மேல் பயிற்சிகளை முடித்துக் கொண்டதும் அவர் இந்திய இராணுவத்தில் சேர்க்கப்பட்டார். இரண்டாம் உலகப் போரின் போது அவர் மத்திய கிழக்கு நாடுகளுக்கு அனுப்பி வைக்கப்பட்டார். போருக்குப் பின்னர், ராவல்பிண்டியில் இருந்த மலாயா காவல் துறை பயிற்சி முகாமில் பயிற்றுநகராகவும் சேவை செய்தார்.  
1945இல் மலாயாவுக்குத் திரும்பிய அவர், ஜொகூர் பாரு காவல் முகாமில் படைத் தலைவராக நியமிக்கப்பட்டார். மறுவருடம் அவர் மலாயா குடிமைப் பணித் துறையில் *(Malaya Civil Service)* சேர்ந்து, ஜொகூர், சிகாமட்டில் துணை நிர்வாக அதிகாரியாகப் பொறுப்பேற்றார். அடுத்து அவர், சிலாங்கூர், கிள்ளான், கோலா சிலாங்கூர் பகுதிகளுக்கு மாவட்ட அதிகாரியாகவும் நியமிக்கப்பட்டார்.
# உசேன் ஓன்

## வாழ்க்கை வரலாறு

### அம்னோவின் பொதுச் செயலாளர்

ஆழமான தேசிய உணர்வுகளையும், அரசியல் பின்னணிகளையும் கொண்ட குடும்பத்தில் இருந்து துன் உசேன் ஓன் வந்தவர். அந்த அரசியல் பின்னணிகள் இவரையும் விட்டு வைக்கவில்லை. அரசாங்கப் பொதுச் சேவைகளில் இருந்து வெளியேறிய இவர் அரசியலில் ஈடுபடத் தொடங்கினார். 1949இல் தேசிய ஐக்கிய மலாய்க்காரர்கள் அமைப்பு என்று அழைக்கப்படும் அம்னோவில் சேர்ந்து, அதன் இளைஞர் அணியின் முதல் தலைவராகப் பொறுப்பு ஏற்றார்.  
மலாயாவில் தேசிய ஐக்கிய மலாய்க்காரர்கள் அமைப்பை உருவாக்குவதில் துன் உசேன் ஓன் அவர்களின் தந்தையார் டத்தோ ஓன் ஜாபார் மிக முக்கிய பங்காற்றியுள்ளார். 1950இல் துன் உசேன் ஓன், அம்னோவின் பொதுச் செயலாளராகத் தேர்வு செய்யப்பட்டார். இருப்பினும் 1951இல், அம்னோவை விட்டு விலகி, தன் தந்தை டத்தோ ஓன் ஜாபார் உருவாக்கிய மலாயா விடுதலை கட்சியில் இணைந்தார்.
# உசேன் ஓன்

## வாழ்க்கை வரலாறு

### லண்டன் பயணம்

துன் உசேன் ஓன், மலாயா விடுதலை கட்சியில் சேர்ந்த காலத்தில், அக்கட்சியின் செல்வாக்கு குறைந்து வந்தது. இந்தக் கட்டத்தில் அவர் லண்டன் லிங்கன்ஸ் இன் *(Lincoln's Inn)* சட்டக் கல்லூரியில் சட்டம் பயில சென்றார். மாவழக்கறிஞர் பட்டத்தையும் *(Barrister-at-Law)* பெற்றார். நாடு திரும்பிய அவர் மலாயா, கோலாலம்பூரில் வழக்குரைஞராகச் சேவை செய்தார்.  
அதன் பின்னர் இவர் பல ஆண்டு காலம் அரசியலில் ஈடுபடவில்லை. 1968ஆம் ஆண்டில், அப்போது பிரதமராக துன் அப்துல் ரசாக் உசேன், இவரை அம்னோவில் மறுபடியும் சேருமாறு கேட்டுக் கொண்டார். அதன் விளைவாக, 1969 மலேசியப் பொதுத் தேர்தலில் நின்று வெற்றி பெற்றார். தொடர்ந்து அவர் மலேசியக் கல்வி அமைச்சராக நியமிக்கப்பட்டார்.
# உசேன் ஓன்

## வாழ்க்கை வரலாறு

### பிரதமர் பதவி

1973 ஆகஸ்ட் 13இல் துன் டாக்டர் இஸ்மாயில் அப்துல் ரஹ்மான் காலமானதையொட்டி, அவர் மலேசியாவின் மலேசிய துணைப் பிரதமராக நியமிக்கப்பட்டார்.  
மூன்று ஆண்டுகள் கழித்து, 1976 ஜனவரி 15இல் அப்போதைய பிரதமர் துன் அப்துல் ரசாக் இரத்தப் புற்று நோய் காரணமாக லண்டனில் காலமானார். துன் அப்துல் ரசாக்கின் இறப்பிற்குப் பின்னர், துன் உசேன் ஓன் மலேசியாவின் பிரதமரானார். எனினும், உடல்நிலை காரணமாக அவர் 1981 ஜுலை 16 ஆம் தேதி பிரதமர் பதவியில் இருந்து விலகினார்.
# உசேன் ஓன்

## வாழ்க்கை வரலாறு

### துன் உசேன் ஓன் கண் மருத்துவமனை

பிரதமர் பதவியில் இருந்து விலகினாலும், அவர் தொடர்ந்து சமூகநலத் திட்டங்களில் அதிக அக்கறை காட்டி வந்தார். உலகளாவிய நிலையில் பிரசித்தி பெற்று விளங்கும் கோலாலம்பூர் துன் உசேன் ஓன் கண் மருத்துவமனை உருவாக்கப்படுவதில் முக்கியப் பங்காற்றினார்.
# உசேன் ஓன்

## வாழ்க்கை வரலாறு

### இறப்பு

மாரடைப்பு காரணமாக அமெரிக்காவில் உள்ள சான் பிரான்சிஸ்கோ சீட்டோன் மருத்துவமனையில் 1990 மே 29இல் காலமானார். அப்போது அவருக்கு வயது 68. அவருடைய மகன் டத்தோ ஸ்ரீ ஹிஷாமுடின் உசேன் ஓன், தற்போது மலேசிய அமைச்சரவையில் தற்காப்பு அமைச்சராகப் பொறுப்பேற்றுள்ளார்.
# உசேன் ஓன்

## குடும்பம்

துன் உசேன் ஓன் அவர்களின் தகப்பனாரின் பெயர் டத்தோ ஓன் ஜாபார். இவர் மலாயாவின் ஒரு விடுதலைப் போராட்டவாதி. அம்னோ எனும் தேசிய ஐக்கிய மலாய்க்காரர்கள் அமைப்பை உருவாக்கியவர். துன் உசேன் ஓனின் தாத்தா டத்தோ ஜாபார் ஹாஜி முகமட் என்பவர் ஜொகூர் மாநிலத்தின் முதலாவது முதலமைச்சர் ஆகும்.  
இவருடைய தாயார் ஹனீம் ரொகாயா துருக்கியில் இருக்கும் ஸ்கார்சியா மாவட்டத்தைச் சேர்ந்தவர். துன் உசேன் ஓனின் மனைவியின் பெயர் சுகைலா நோ. டேவான் ராக்யாட்டின் முதல் சபாநாயகரும், முன்னாள் உள்துறை அமைச்சருமான டான் ஸ்ரீ ஹாஜி முகமட் நோ ஓமார் அவர்களின் புதல்விதான் சுகைலா நோ. துன் உசேன் ஓன், மலேசியாவின் இரண்டாவது பிரதமரான துன் அப்துல் ரசாக் உசேன், அவர்களின் மைத்துனர் ஆவார்.
# பிறிசிலியன்

**பிறிசிலியன்** (*Priscillian*, இறப்பு: 385) பண்டைய உரோமையைச் சேர்ந்த இறையியலாளரும், எசுப்பானியாவின் ஆவிலா நகரின் ஆயராக இருந்தவரும் ஆவார்.  
இவர் கிறித்தவ திருச்சபையால் திரிபுக் கொள்கைக்காக (Heresy) மரண தண்டனை விதிக்கப்பட்டுக் கொல்லப்பட்டார். முதன் முதலில் திரிபுக் கொள்கைக்காக கிறித்தவர்களால் கொல்லப்பட்டவர் இவரே. இவர் சூனியம், மாந்திரீகம் போன்றவற்றில் ஈடுபட்டார் எனக் குற்றம் சாட்டப்பட்டு அரசனின் அவையால் மரண தண்டனை விதிக்கப்பட்டார். இத்தண்டனையினை டிரயர், செருமணியில் கூடிய மன்றம் உறுதிசெய்தது.  
கிறித்துவ நம்பிக்கை சார்ந்தவற்றில் ஓர் ஆயரைத் தீர்ப்பிட அரசனுக்கோ, மன்றத்துக்கோ உரிமையில்லை எனக்கூறி மிலன் நகரின் ஆயரான அம்புரோசு, திருத்தந்தை சிரீசியஸ் மற்றும் தூர் நகர மார்ட்டின் ஆகியோர் தண்டனையைக் குறைக்க முயன்றனர். ஆயினும் இவரும் இவரைப் பின்பற்றியவர்களும் கிபி 385 அல்லது 386 இல் தலை வெட்டிக் கொல்லப்பட்டார்கள். இவர்களது மரணதண்டனை பின்னர் பல நூற்றாண்டுகளாக கிறித்துவ சமயத் திரிபுக் கொள்கையினருக்கு தண்டனையாக மரண தண்டனை விதிக்க முன்மாதிரியாக அமைந்தது.
# திரிபுக் கொள்கை விசாரணை

**திரிபுக் கொள்கை விசாரணை** (*Inquisition*) என்பது கத்தோலிக்க திருச்சபையின் சட்ட அமைப்பின் ஒருபிரிவு ஆகும். இதன் நோக்கம் கிறிஸ்தவத்திற்கு கட்டாயமாக மதம் மாற்றம் செய்யப்பட்ட இரகசிய யூதர்கள் மற்றும் இரகசிய கிறிஸ்தவர்கள், தங்களின் முந்தைய யூத, இசுலாமிய சமய வழிபாடுகளை மறைமுகமாக பின்பற்றும் திரிபுக் கொள்கையாளர்களை எதிர்ப்பதுடன், அவர்களை விசாரணை செய்து உரிய தண்டணை வழகுவதும் ஆகும்.  
இந்த விசாரணை 12ஆம் நூற்றாண்டில் பிரான்சில் கிறித்தவ பிரிவினையாளர்களுக்கெதிராக, குறிப்பாக இரகசிய யூதர்கள், இரகசிய கிறிஸ்தவர்கள் மற்றும் கிறித்துவத்திற்கு எதிரானர்களை விசாரணை நடத்தி தண்டிக்க துவங்கப்பட்டது. இது 14-ஆம் நூற்றாண்டுவரை நடப்பில் இருந்தது. 1250கள் முதல் இது தொமினிக்கன் சபையோடு தொடர்புடையதாயிற்று. 14ஆம் நூற்றாண்டில் நைட் டெம்பிளர் மற்றும் பெகுயின்ஸ் ஆகியோர் இவ்வமைப்பால் விசாரிக்கப்பட்டனர் என்பது குறிக்கத்தக்கது.  
மத்தியக்காலத்தின் முடிவில் சீர்திருத்த இயக்கமும் கத்தோலிக்க மறுமலர்ச்சியும் தோன்றியபோது இதன் அவசியமும் தேவையும் மாறியது. இது அவ்வமையம் பிற ஐரோப்பிய நாடுகளிலும், ஆசியாவிலும், அமெரிக்காக்களிலும் நிறுவப்பட்டது.  
இவ்வமைப்பு 18ஆம் நூற்றாண்டுவரை நடப்பில் இருந்ததென்றாலும், திருத்தந்தை நாடுகளுக்கு வெளியே நெப்போலியப் போர்களுக்குப் பின் இல்லமல் போயிற்று. 1904இல் இவ்வமைப்பின் பெயர் *நம்பிக்கை கோட்பாடுகளுக்கான ஆணைக்குழு* (Congregation for the Doctrine of the Faith) என பெயர் மாற்றப்பட்டது.  
இவ்வமைப்பால் குற்றவாளிகளாக அறிவிக்கப்படவர்கள் அவர்களின் நாட்டு அரசர்களால் சித்தரவதை, உரிமை மறுப்புகள், பொருளாதார தடைகள், மரண தண்டனை என்று பல்வேறு வகைகளில் துன்புறுத்தப்பட்டார்கள். இந்த நடவைக்கைகளால் கருத்து வெளிப்பாட்டுச் சுதந்திரம் வெகுவாகப் பாதிக்கப்பட்டு மத்திய காலத்தில் ஐரோப்பாவின் இரண்ட காலத்துக்கு ஒரு முக்கிய காரணமாக அமைந்தது.
# திரிபுக் கொள்கை விசாரணை

## இதனையும் காண்க

- இடைக்கால திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- போர்த்துகீசிய திரிபுக் கொள்கை விசாரணை
- கோவா சமயக் குற்றவிசாரணை
- உரோமைச் சமயக் குற்ற விசாரணை
# ஜுவாலா குட்டா

**ஜுவாலா குட்டா** (*Jwala Gutta*, ) ஒரு இந்திய இடக்கை இறகுப்பந்தாட்ட வீரர் ஆவார். இந்திய சீன கலப்பினராகிய குட்டா தேசிய இறகுப்பந்தாட்ட போட்டிகளில் 2010 வரை 13 முறை வென்றுள்ளார். இரட்டையர் ஆட்டக்காரரான இவருடன் சுருதி குரியனும் பின்னர் அசுவினி பொன்னப்பாவும் இணைந்து ஆடியுள்ளனர். அருச்சுனா விருது பெற்ற சேத்தன் ஆனந்தை திருமணம் புரிந்திருந்த குட்டா 2011இல் மணமுறிவு பெற்றார்.குண்டே ஜாரி கல்லந்தய்யிண்டே என்ற தெலுங்குத் திரைப்படத்தில் சிறப்புத் தோற்றத்தில் நடித்துள்ளார்.
# ஜுவாலா குட்டா

## ஆரம்ப காலம்

ஜுவாலா குட்டா செப்டம்பர் 7, 1983 இல் மகாராட்டிரத்தில் பிறந்து ஆந்திர பிரதேசத்தின் ஹைதராபாதில் வளர்ந்தார். இவரின் தந்தை தெலுங்கர், தாய் சீனர்.
# அதோமுகம்

**அதோமுகம்** என்பது சிவனது ஆறாவது முகமாகும். அம்முகம் **ஆறாவது முகம்** என்றும் அறியப்படுகிறது.  
சிவபெருமான் சதாசிவ மூர்த்தியின் உருவத்தில் ஈசானம், தற்புருடம், வாமதேவம், அகோரம், சத்யோ சோதம், அதோமுகம் ஆகிய ஐந்து முகங்களுடன் இருக்கிறார். ஆனால் ஆறாவது முகமான அதோமுகம் சூட்சும முகமாக கூறப்படுகிறது. இம்முகம் வெளிதெரிவதில்லை என்றும் அக முகமாகவே அமைந்துள்ளது என்றும் கூறப்படுகிறது.  
பொதுவாக ஐந்து முகங்களை கொண்டு அறியப்படும் சிவன் இரண்டு முறைகள் மட்டும் மறைத்து வைத்திருக்கும் ஆறாவது முகத்தை வெளிப்படுத்தி உள்ளார். குருமூர்த்தியின் கோலத்தில் நான் முனிவர்களுக்கு காட்சி தந்த போதும், சூரபதுமன் என்பவனை அழிக்க முருகனை தோற்றுவிக்கும் போதும் மட்டும் இந்த ஆறாவது முகம் வெளிப்பட்டது.
# அதோமுகம்

## அதோமுகத்தின் தன்மை

அதோமுகத்தைக் கொண்ட சிவன் ஊழியின் தலைவனாவான். இவன் சூரபதுமன் என்பவனை அழிக்க தன் அதோமுகத்தை வெளிப்படுத்திய போது உமையும் அதை கண்டு அஞ்சி ஓடினாள். இந்த அதொமுகத்தை ஊழியின் போதும் முருகனை படைத்த போதும் மட்டும் உக்கிரமாக வெளிப்படுத்தும் சிவன் சனகாதி முனிவர்களுக்கு அருளும் போது மட்டும் சாந்தமாகவே வெளிப்படுத்தினார்.
# அதோமுகம்

## அதோமுக தரிசனம்

அதோமுக தரிசனம் என்பது திருமூலர் இயற்றிய திருமந்திரத்தில் இருபதாம் பகுதியாகும். இதில் அதோமுகமானது எட்டு திசைகளையும், அகிலாண்டத்தினையும் தாங்கியிருப்பதாக திருமூலர் கூறுகிறார்.  
:அதோமுகம் கீழ்அண்ட மான புராணன்
:அதோமுகம் தன்னோடும் எங்கும் முயலும்
:சதோமுகத்து ஒண்மலர்க் கண்ணிப் பிரானும்
:அதோமுகன் ஊழித் தலைவனும் ஆமே. (திருமந்திரம் பாடல் 524)  
;பொருள் :
அதோமுகம் என்பது கீழே பிரணவமாகிய அண்டத்தில் பழமையாக உள்ளது. அது சூக்கும உடலில் எங்கும் செல்லும் ஆற்றலை யுடையது. சத்தாகிய ஓம் என்னும் பிரணவ வடிவாயுள்ள ஒளி பொருந்திய பராசத்தியுடன் கூடிய பிரனும் அதோ முகனாயும் ஊழியைச் செய்பவனாயும் உள்ளான்.
# அதோமுகம்

## இவற்றையும் காண்க

- சிவ முகங்கள்
- சிவ வடிவங்கள்
- முருகன்
# புல்லேலா கோபிசந்த்

**புல்லேலா கோபிசந்த்** (*Pullela Gopichand*, தெலுங்கு: పుల్లెల గొపీచంద్) (பிறப்பு நவம்பர் 16, 1973, பிரகாசம் மாவட்டம், ஆந்திரப் பிரதேசம்) ஒரு இந்திய இறகுப்பந்தாட்ட வீரர்.  
2001ஆம் ஆண்டில் அனைத்து இங்கிலாந்து ஓப்பன் இறகுப்பந்தாட்டப் போட்டிகளில் இறுதி ஆட்டத்தில் சீன மக்கள் குடியரசின் சென் ஹாங்கை நேர் ஆட்டங்களில் வென்று கட்டத்தைக் கைப்பற்றினார். 1980இல் இச்சாதனையைப் புரிந்த பிரகாஷ் பதுகோனேக்கு அடுத்த இந்தியராக விளங்கினார்.. இதற்காக 2001ஆம் ஆண்டிற்கான ராஜீவ் காந்தி கேல் ரத்னா விருது இவருக்கு வழங்கப்பட்டது. பின்னர் இவரது ஆட்டம் காயங்களால் பாதிக்கப்பட்டதால் 2003ஆம் ஆண்டில் தரவரிசையில் 126ஆவதாக கீழிறங்கினார். 2005ஆம் ஆண்டில் இவருக்கு பத்மசிறீ விருது வழங்கப்பட்டது.  
தற்போது தான் நிறுவிய கோபிசந்த் இறகுப்பந்தாட்ட அகாதமியில் இளம் ஆட்டக்காரர்களுக்கு பயிற்சிகள் அளித்து வருகிறார். இவரது வாழ்க்கை வரலாற்றை முன்னாள் இந்திய இறகுப்பந்தாட்ட வீரர்களான சஞ்சய் சர்மாவும் சாச்சி சர்மாவும் இணைந்து *"புல்லேலா கோபிசந்த்: உலகம் அவரது காலடியில்"* என்ற நூலாக வெளியிட்டுள்ளனர்.
# உட்குலம் (கணிதம்)

கணிதத்தில் ஈருறுப்புச் செயலி&nbsp;* ஐப் பொறுத்த ஒரு குலம் *G* இன் உட்கணம் *H* ஆனது அதே ஈருறுப்புச் செயலி &nbsp;* ஐப் பொறுத்து குலமாக அமையுமானால் *G* இன் **உட்குலம்** (*subgroup*) எனப்படும். இது குறியீட்டில் *H* ≤ *G* எனக் குறிக்கப்பட்டு, "*H* ஆனது *G* இன் உட்குலம்" என வாசிக்கப்படுகிறது.  
*G* இன் தகு உட்கணமாக *H* (*H* ≠ *G*) இருந்தால், *H* ஒரு **தகு உட்குலம்** எனப்படும். எந்த ஒரு குலத்துக்கும் அதன் முற்றொருமை உறுப்பை மட்டும் கொண்ட கணம் {*e*} மிக எளியதொரு உட்குலமாகும் (trivial subgroup).
# உட்குலம் (கணிதம்)

## அடிப்படைப் பண்புகள்

- *G* குலத்தின் ஒரு உட்கணம் *H* அடைவுப் பண்பும் நேர்மாறு உறுப்புகளும் கொண்டிருந்தால், இருந்தால் மட்டுமே, *H* , *G* இன் உட்குலமாகும்.
- குலத்தின் முற்றொருமை உறுப்பே உட்குலத்தின் முற்றொருமை உறுப்பாக இருக்கும்.
- உட்குலத்தின் ஒவ்வொரு உறுப்பின் நேர்மாறும், குலத்தில் அதன் நேர்மாறாகவே இருக்கும்.
- ஒரு குலத்தின் இரு உட்குலங்கள் *A* , *B* எனில் அவற்றின் வெட்டுக்கணமும் அதே குலத்தின் உட்குலமாக இருக்கும். ஆனால் அவை இரண்டில் ஏதாவது ஒன்று மற்றொன்றின் உட்கணமாக இருந்தால், இருந்தால் மட்டுமே அவற்றின் ஒன்றிப்பு கணம் உட்குலமாக இருக்கும்.
- *G* இன் ஒரு உட்கணம் *S* எனில், *S* ஐ அடக்கிய அனைத்து உட்குலங்களின் வெட்டுக்கணமானது, *S* ஐ அடக்கிய மிகச்சிறிய உட்குலமாக அமையும். இந்த மிகச்சிறிய உட்குலம், *S* ஆல் பிறப்பிக்கப்பட்ட உட்குலம் எனப்படும். இதன் குறியீடு <*S*>.
- *G* இன் ஒவ்வொரு உறுப்பும் (*a*) ஒரு சுழற் குலத்தைப் பிறப்பிக்கும் (<*a*>). **Z**/*n***Z** உடன் சம அமைவியமுடையதாக <*a*> இருந்தால், *a*<sup>*n*</sup> = *e* என அமையும் மிகச்சிறிய நேர் எண் *n* , *a* இன் வரிசை (கிரமம்) எனப்படும். **Z** உடன் சம அமைவியமுடையதாக <*a*> இருந்தால், *a* இன் வரிசை முடிவிலி ஆகும்..
- *G* குலத்தின் முற்றொருமை உறுப்பு *e* எனில், {*e*} ஆனது *G* இன் மிக எளிய உட்குலம். *G* ஆனது *G* இன் மிகப் பெரிய உட்குலம்.
- லாக்ராஞ்சி தேற்றத்தின்படி, ஒரு முடிவுறு குலத்தின் வரிசையை அதன் ஒவ்வொரு உட்குலத்தின் வரிசையும் சரியாக வகுக்கும்; அதாவது மீதமின்றி வகுக்கும்.
- *H* இன் இடது இணைக்கணமும் வலது இணைக்கணமும் சமமாக இருந்தால், அதாவது:  
:<math>\forall a\in H,</math> <math>aH = Ha </math> எனில் *H* இயல்நிலை உட்குலம் எனப்படும்.  
- முடிவுறுகுலம் *G* இன் வரிசையை மீதியின்றி வகுக்கும் மிகச்சிறிய பகா எண் *p* ஐக் குறியெண்ணாகக் கொண்டு ஒரு உட்குலம் *G* -க்கு இருந்தால் அது இயல்நிலை உட்குலமாகும்.
# உட்குலம் (கணிதம்)

## எடுத்துக்காட்டு: Z<sub>8</sub> இன் உட்குலங்கள்

:<math>G=\\{0,2,4,6,1,3,5,7\\}</math> இது ஈருறுப்புச் செயலி கூட்டல் மாடுலோ 8 ஐப் பொறுத்து ஒரு சுழற் குலமாகும். இதற்குரிய கெய்லி அட்டவணை:
| <span>7</span> |
| --- |  
இக்குலத்திற்கு மிகஎளியதல்லாத இரு உட்குலங்கள் <span>J = {0,4} </span>, <span>*H* = {0,2,4,6}</span> உள்ளன. இவற்றுள் *H* இன் உட்குலமாக *J* உள்ளது. மேலுள்ள கெய்லி அட்டவணையின் இடதுமேற் காற்பகுதி *H* இன் கெய்லி அட்டவணையாகும். *G* ஒரு சுழற் குலமாக இருப்பதால் *H,* *J* இரண்டும் சுழற் குலங்கள். பொதுவாக ஒரு சுழற் குலத்தின் உட்குலங்கள் எல்லாம் சுழற் குலங்களாகவே இருக்கும்.
# உட்குலம் (கணிதம்)

## எடுத்துக்காட்டு: S<sub>4</sub> இன் உட்குலங்கள்

ஒரு குலத்திற்கு அதன் கெய்லி அட்டவணையின் முதன்மை மூலைவிட்டத்திலுள்ள முற்றொருமை உறுப்புகளின் எண்ணிக்கையளவு உட்குலங்கள் இருக்கும்.
# உட்குலம் (கணிதம்)

## எடுத்துக்காட்டு: S<sub>4</sub> இன் உட்குலங்கள்

### 12 உறுப்புகள்

A<sub>4</sub>  
உட்குலங்கள்:
# உட்குலம் (கணிதம்)

## எடுத்துக்காட்டு: S<sub>4</sub> இன் உட்குலங்கள்

### 8 உறுப்புகள்

| உட்குலங்கள்:
]] | &nbsp; | உட்குலங்கள்:
]] | &nbsp; | } |
| --- | --- | --- | --- | --- |
# உட்குலம் (கணிதம்)

## எடுத்துக்காட்டு: S<sub>4</sub> இன் உட்குலங்கள்

### 4 உறுப்புகள்

| ]] | } |
| --- | --- |  
| Z<sub>4</sub>]] | } |
| --- | --- |
# உட்குலம் (கணிதம்)

## எடுத்துக்காட்டு: S<sub>4</sub> இன் உட்குலங்கள்

### மூன்று உறுப்புகள்

| Z<sub>3</sub>]] | } |
| --- | --- |